Boeing 737

**Boeing 737** — адзін з самых папулярных у сьвеце вузкафюзэляжны рэактыўны пасажырскі самалёт. Boeing 737 зьяўляецца самым масавым рэактыўным пасажырскім самалётам за ўсю гісторыю пасажырскага авіябудаваньня (на сярэдзіну 2013 року пабудавана больш 7600 машын і каля 3000 замоваў не закрыта). Самалёт вырабляецца карпарацыяй Boeing з 1967 року. Аб шырокай папулярнасьці 737-га гавораць лічбы статыстыкі: у сярэднім у любы момант часу ў паветры знаходзяцца каля 1200 машын дадзенай мадэлі, кожную пятую секунду ў сьвеце ўзьлятае й прызямляецца Boeing 737.

## Гісторыя

Boeing 737 — агульная назва больш чым дзесяці тыпаў паветраных судоў. Распрацоўка авіялайнэра пачалася ў 1964 року для замены састарэлых мадэляў і падвышэньня долі на рынку сярэднемагістральных самалётаў, асноўнымі канкурэнтамі тут зьяўляліся карпарацыі BAC і DC. Аддзел продажаў і маркетынгу кампаніі Boeing прагназаваў попыт у 600 адзінак на новы самалёт. Каб паскорыць працэс распрацоўкі, былі запазычаныя тэхналёгіі, якія прымяняліся на Boeing 707 і 727 (найбольш прыкметна падабенства фюзэляжу Boeing 737 зь фюзэляжам гэтых самалётаў), аднак на статычных выпрабаваньнях зь 95-адсоткавай нагрузкай адна з прыладаў крыла была пашкоджана, выявіўшы недахоп гэтай канструкцыі. Пасьля перапраектаваньня зьявілася новае, больш дасканалае крыло, якое дазволіла выкарыстоўваць самалёт на кароткіх УПП і павялічыць вышыню палёту на крэйсэрскай хуткасьці. Першапачаткова плянавалась, што лайнэр будзе зьмяшчаць 60 месцаў для пасажыраў, аднак пад уплывам «Lufthansa» гэтая колькасьць была павялічана да 103. 19 лютага 1965 року «Lufthansa» падпісала першую замову з кампаніяй Boeing на 22 лайнэры Boeing 737—100. Аб пачатку сэрыйнай вытворчасьці было аб’яўлена 22 лютага 1965 року. А 15 красавіка таго ж року кампанія «United Airlines» ужо разьмясьціла замову на 40 самалётаў Boeing 737—200. Урачыстая цырымонія з нагоды заканчэньня зборкі першага самалёту адбылася 17 студзеня 1967 року.

У студзені 1967 року першы прататып самалёту Boeing 737, нумар якога быў N73700, быў падрыхтаваны да лётных праверак і сэртыфікацыі, а 9 красавіка адбыўся яго першы палёт. У 1967 року колькасьць замоўленых самалётаў дасягнула 141 адзінкі. Boeing 737—100 быў уведзены ў эксплюатацыю ў нямецкай авіякампаніі Люфтганза ў лютым 1968 року.

### Мадыфікацыі сямейства Boeing 737

У склад сямейства Boeing 737 ўваходзяць першыя мадыфікацыі Boeing 737—100 і Boeing 737—200 (сэрыя Original), якія ўвайшлі ў камэрцыйную эксплюатацыю ў 1968 року, мадыфікацыі сэрыі Classic (Boeing 737—300, Boeing 737—400 і Boeing 737—500), якія ўвайшлі да эксплюатацыі ў 1980-х роках, а таксама найноўшыя мадыфікацыі сэрыі Next-Generation (Boeing 737—600, Boeing 737—700, Boeing 737—800 і Boeing 737-900ER), якія ўвайшлі ў эксплюатацыю ў 1998 року.

Боінг 737—300 пасажырскі самалёт для авіялініяў малой і сярэдняй працягласьці. Створаны ў 1981 року для амэрыканскіх авіякампаніяў USair і Southwest Airlines. Самалёт спынілі будаваць у 1999 року. Цяпер большасьць Боінгаў 737—300 лётае ў авіякампаніі Southwest Airlines (173 машыны).

Боінг 737—400 — пасажырскі самалёт для авіялініяў малой і сярэдняй працягласьці. Да распрацоўкі самалёта 737—400 фірма «Боінг» афіцыйна прыступіла ў пачатку чэрвеня 1986 року, атрымаўшы замову ад амэрыканскай авіякампаніі «П’емонт Эйрлайнз» на 55 самалётаў. Лётныя выпрабаваньні вопытнага самалёту пачаліся 23 лютага 1988 року, сэртыфікацыя завяршылася ў верасьні, а 1 кастрычніка быў выкананы першы камэрцыйны рэйс.

Боінг 737—500 — пасажырскі самалёт для авіялініяў малой працягласьці. Ён быў створаны для замены састарэлай мадэлі 737—200.

Боінг 737—600 — пасажырскі самалёт для авіялініяў малой і сярэдняй працягласьці. Створаны для замены мадэлі 737—500. Пасьля завяршэньня будаўніцтва Боінга 717 Боінг 737—600 застаўся адзіным стамясцовым Боінгам.

Боінг 737—700 — пасажырскі самалёт для авіялініяў малой і сярэдняй працягласьці. Самалёт створаны для замены састарэлага Боінга 737—300. 737—700 мае новае крыло, з палепшанай аэрадынамікай.

Першапачаткова самалёт быў сэртыфікаваны з максымальнай узьлётнай масай 62,88 т, а ў сакавіку 1989 року — з узьлётнай масай 68,1 т. Асноўнае адрозьненьне дадзенага самалёту ад базавай мадэлі 737—300 заключаецца ў павелічэньні фюзэляжу на 3,05 м і выкарыстоўваньні магутных рухавікоў CFM56.

## Тэхнічныя характарыстыкі

* Вышыня кілю: 12,6 м (—600), 12,5 м (—700, —800, —900, —900ER).
* Максымальная шырыня пасажырскага салёну: 3,5 м (усе мадэлі).

## Катастрофы
Да 16 чэрвеня 2015 р. разьбіўся 181 самалёт мадэлі Боінг 737. Ва ўсіх бедзтвах загінулі ў агульнай колькасьці 4044 чалавекі.

## Крыніцы

## Вонкавыя спасылкі

* Афіцыйная бачына

Катэгорыя:Самалёты Boeing
Катэгорыя:Самалёты ЗША
Катэгорыя:Пасажырскія самалёты